CELEX: 52015PC0397
Language: el
Date: 2015-08-07
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από την Ιταλία – EGF/2015/004 IT/Alitalia)

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.8.2015
            COM(2015) 397 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από την Ιταλία – EGF/2015/004 IT/Alitalia)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).
            
            
               2.Στις 24 Μαρτίου 2015, η Ιταλία υπέβαλε την αίτηση EGF/2015/004 IT/Alitalia για χρηματοδοτική συνεισφορά από το ΕΤΠ, ύστερα από τις απολύσεις
                  2
                στον όμιλο Alitalia
                  3
                στην Ιταλία.
            
            
               3.Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ. 
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2015/004 IT/Alitalia
                     
                  
               
                     
                        Κράτος μέλος
                     
                  
                  
                     
                        Ιταλία
                     
                  
               
                     
                        Οικεία/-ες περιφέρεια/-ες (επίπεδο NUTS 2)
                     
                  
                  
                     
                        Lazio (ITI4)
                     
                  
               
                     
                        Ημερομηνία υποβολής της αίτησης
                     
                  
                  
                     
                        24 Μαρτίου 2015
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        7 Απριλίου 2015
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        7 Απριλίου 2015
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        19 Μαΐου 2015
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        11 Αυγούστου 2015
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Όμιλος Alitalia
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (Κλάδος NACE αναθ. 2)
                           4
                        
                     
                  
                  
                     
                        Κλάδος 51 (αεροπορικές μεταφορές)
                     
                  
               
                     
                        Αριθμός θυγατρικών, προμηθευτών και κατάντη παραγωγών
                     
                  
                  
                     
                        0
                     
                  
               
                     
                        Περίοδος αναφοράς (τέσσερις μήνες)
                     
                  
                  
                     
                        31 Αυγούστου 2014 – 30 Δεκεμβρίου 2014
                     
                  
               
                     
                        Αριθμός απολύσεων κατά την περίοδο αναφοράς α)
                     
                  
                  
                     
                        1 247
                     
                  
               
                     
                        Αριθμός απολύσεων πριν ή μετά την περίοδο αναφοράς β)
                     
                  
                  
                     
                        2
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 249
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 249
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        184
                     
                  
               
                     
                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)
                     
                  
                  
                     
                        0
                     
                  
               
                     
                        Προϋπολογισμός για εξατομικευμένες υπηρεσίες (σε ευρώ)
                     
                  
                  
                     
                        2 264 080
                     
                  
                  
                     
                  
               
                     
                        Προϋπολογισμός για τη χρήση του ΕΤΠ
                           5
                         (σε ευρώ)
                     
                  
                  
                     
                        94 000
                     
                  
                  
                     
                  
               
                     
                        Συνολικός προϋπολογισμός (σε ευρώ)
                     
                  
                  
                     
                        2 358 080
                     
                  
                  
                     
                  
               
                     
                        Συνεισφορά του ΕΤΠ (60 %) (σε ευρώ)
                     
                  
                  
                     
                        1 414 848
                     
                  
                  
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Ιταλία υπέβαλε την αίτηση EGF/2015/004 IT/Alitalia στις 24 Μαρτίου 2015 εντός 12 εβδομάδων από την ημερομηνία κατά την οποία πληρούνταν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης εντός δύο εβδομάδων από την ημερομηνία υποβολής της αίτησης, στις 7 Απριλίου 2015, και κατά την ίδια ημερομηνία ζήτησε από την Ιταλία συμπληρωματικές πληροφορίες. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 11 Αυγούστου 2015.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 249 εργαζομένους που απολύθηκαν από τον όμιλο Alitalia. Ο όμιλος Alitalia δραστηριοποιείται στον οικονομικό τομέα που ταξινομείται σύμφωνα με τη NACE αναθ. 2 κλάδος 51 (αεροπορικές μεταφορές). Οι απολύσεις από τον όμιλο Alitalia εντοπίζονται κυρίως στην περιφέρεια επιπέδου NUTS 2
                  6
                Lazio (ITI4).
            
            
               Κριτήρια παρέμβασης
            
            
               6.Η Ιταλία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή μη αυτοαπασχολούμενων των οποίων διεκόπη η δραστηριότητα.
            
            
               7.Η τετράμηνη περίοδος αναφοράς για την αίτηση είναι από τις 31 Αυγούστου 2014 έως τις 30 Δεκεμβρίου 2014. Κατά την περίοδο αναφροάς απολύθηκαν 1 247 εργαζομένοι από τον όμιλο Alitalia. 
            
            
               Υπολογισμός των απολύσεων και των περιπτώσεων διακοπής επιχειρηματικής δραστηριότητας
            
            
               8.Οι 1 247 απολύσεις κατά την περίοδο αναφοράς έχουν υπολογιστεί από την ημερομηνία της ντε φάκτο καταγγελίας της σύμβασης απασχόλησης ή της λήξης της.
            
            
               Επιλέξιμοι δικαιούχοι
            
         
         
            
               9.Εκτός από τους 1 247 εργαζομένους που προαναφέρθηκαν, στους επιλέξιμους δικαιούχους περιλαμβάνονται δύο εργαζόμενοι που απολύθηκαν μετά την περίοδο αναφοράς των τεσσάρων μηνών. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.
            
            
               10.Κατά συνέπεια, οι επιλέξιμοι δικαιούχοι είναι συνολικά 1 249.
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               11.Για να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στο παγκόσμιο εμπόριο λόγω της παγκοσμιοποίησης, η Ιταλία υποστηρίζει ότι, παρόλο που σε παγκόσμιο επίπεδο η διεθνής αγορά αερομεταφορών εξακολουθεί να κυριαρχείται από τις ευρωπαϊκές αεροπορικές εταιρείες, ο κλάδος έχει υποστεί σοβαρή οικονομική αναταραχή, ιδίως δε μείωση του μεριδίου αγοράς της ΕΕ. Κατά την περίοδο 2008-2012 η παγκόσμια κυκλοφορία αυξήθηκε κατά 4,6 % ετησίως, ως μέρος της τάσης μακροπρόθεσμης ανάπτυξης που παρατηρείται από το 1970. Ωστόσο, η εναέρια κυκλοφορία μεταξύ της Ευρώπης και του υπόλοιπου κόσμου αυξάνεται με βραδύτερους ρυθμούς (2,4 %), με αποτέλεσμα τη μείωση του μεριδίου αγοράς της ΕΕ-27 στις αεροπορικές μεταφορές, που μετράται σε επιβατοχιλιόμετρα εσόδων (ΕΧΕ). Τα διαθέσιμα στοιχεία για το 2013
                  7
                και το 2014
                  8
                δείχνουν ότι συνεχίζεται η τάση για την περίοδο 2008-2012. Η εναέρια κυκλοφορία στην Ευρώπη αυξήθηκε κατά 3,8 % το 2013 και κατά 5,7 % το 2014 σε σύγκριση με το προηγούμενο έτος, ποσοστό χαμηλότερο από τον παγκόσμιο μέσο όρο (5,2 % και 6,3 % αντίστοιχα), και αντιπροσωπεύει το 38 % της παγκόσμιας κυκλοφορίας (σε ΕΧΕ), μία ποσοστιαία μονάδα λιγότερο από ό, τι το 2012. Η περιοχή της Μέσης Ανατολής παραμένει η ταχύτερα αναπτυσσόμενη στον κόσμο, με αύξηση κατά 10,9 % το 2013 και κατά 13,4 % το 2014, αντιπροσωπεύει δε το 14 % της παγκόσμιας κυκλοφορίας.
            
            
               12.Όσον αφορά τις πτήσεις με ανταπόκριση, η Μέση Ανατολή έχει πολύ καλές επιδόσεις με τρεις βασικούς αερολιμένες στη Ντόχα (Κατάρ), το Αμπού Ντάμπι (Ηνωμένα Αραβικά Εμιράτα) και το Ντουμπάι (Ηνωμένα Αραβικά Εμιράτα) που καταγράφουν και οι τρεις υψηλό αριθμό πτήσεων με ανταπόκριση (περίπου 50 %). Όταν υπολογίζονται συνολικά, οι τρεις αερολιμένες εξυπηρετούν πλέον το 15 % περίπου του συνόλου της εναέριας κυκλοφορίας από την Ασία στην Ευρώπη και από την Ευρώπη προς το νοτιοδυτικό Ειρηνικό. Ο συνολικός όγκος της εναέριας κυκλοφορίας μεταξύ της Ευρώπης και της Ασίας αυξάνεται κατά περίπου 7 % ετησίως, αλλά η εναέρια κυκλοφορία Ευρώπης-Ασίας μέσω της Μέσης Ανατολής αυξάνεται κατά περίπου 20 % ετησίως
                  9
               .
            
            
               13.Η πρόσφατη εξέλιξη των Τουρκικών Αερογραμμών ήταν παρόμοια με εκείνη των εταιρειών του Κόλπου. Η εταιρεία έχει μοχλεύσει τον κεντρικό αερολιμένα Istanbul–Atatürk ώστε να κατακτήσει ένα σημαντικό μερίδιο της εναέριας κυκλοφορίας μεταξύ Ασίας και Ευρώπης και, για τον σκοπό αυτό, έχει διπλασιαστεί το συνολικό μέγεθος του στόλου των αεροσκαφών της, τα οποία αυξήθηκαν από 100 το 2006 σε 200 το 2012. Η ανάπτυξη των Τουρκικών Αερογραμμών ήταν ακόμη πιο έντονη όταν μετρηθεί σε θέση/χιλιόμετρο για το δίκτυο μακρινών αποστάσεων που αυξήθηκε από 5 000 εκατομμύρια το 2004 σε πάνω από 30 000 εκατομμύρια το 2013.
            
            
               14.Οι διεθνείς μεταφορές επιβατών από και προς την Ιταλία και τα ΗΑΕ, όπου έχουν την έδρα τους οι αερομεταφορείς Emirates και Etihad, αυξήθηκαν κατά μέσο όρο 21 % ετησίως την περίοδο 2004-2014. Ο αριθμός των επιβατών εξαπλασιάστηκε, από 297 268 το 2004 σε 1,7 εκατ. το 2014
                  10
               . Στην περίπτωση της Τουρκίας και των Τουρκικών Αερογραμμών, η μέση ετήσια αύξηση ήταν 18 % και ο αριθμός των επιβατών που μεταφέρονται από/προς την Ιταλία πενταπλασιάστηκε, από 426 818 στα 2 εκατομμύρια επιβάτες, κατά την ίδια περίοδο
                  11
               . Η τεράστια αυτή αύξηση του αριθμού των επιβατών ήταν κυρίως σε βάρος της Alitalia.
            
            
               15.Οι επιπτώσεις αυτών των αλλαγών της μορφής του παγκόσμιου εμπορίου επιδεινώθηκαν εξαιτίας άλλων παραγόντων, όπως η μείωση της ζήτησης λόγω της οικονομικής κρίσης και η αύξηση των τιμών του πετρελαίου (τα καύσιμα αντιπροσωπεύουν μερικές φορές σχεδόν το ένα τρίτο του κόστους θέσης/χιλιόμετρο), γεγονός που οδήγησε σε μείωση της απασχόλησης στον τομέα της εναέριας κυκλοφορίας κατά 6,6 % σε επίπεδο ΕΕ κατά την περίοδο 2008-2013
                  12
               .
            
            
               16.Μέχρι σήμερα, ο τομέας των αεροπορικών μεταφορών έχει αποτελέσει το αντικείμενο δύο αιτήσεων για το ΕΤΠ
                  13
               · και οι δύο αιτήσεις βασίζονται στην παγκοσμιοποίηση του εμπορίου.
            
            
               Γεγονότα που οδήγησαν στις απολύσεις και την παύση δραστηριότητας
            
            
               17.Όπως αναφέρθηκε ήδη παραπάνω, η τεράστια αύξηση του αριθμού των επιβατών που μεταφέρονται από/προς την Ιταλία από τις εταιρείες αερομεταφορών του Περσικού Κόλπου και τις Τουρκικές Αερογραμμές έγινε σε βάρος της Alitalia. Η μείωση του αριθμού των επιβατών για το 2014 στα αριθμητικά στοιχεία του 2010, που αντιπροσωπεύει μείωση κατά 3,6 % σε σύγκριση με το 2013 και κατά 6,4 % σε σύγκριση με το 2012, σε συνδυασμό με τις ζημίες που συσσωρεύτηκαν από την πλήρη ιδιωτικοποίηση της Alitalia το 2009, οι οποίες το πρώτο τρίμηνο του 2014 ήταν 1 137 εκατ. ευρώ, είναι τα γεγονότα που οδήγησαν στις εν λόγω απολύσεις στον όμιλο Alitalia, για τις οποίες οι ιταλικές αρχές ζήτησαν τη στήριξη του ΕΤΠ.
            
            
               18.Υπό το πρίσμα αυτής της κατάστασης (μείωση του αριθμού των μεταφερόμενων επιβατών και συσσωρευμένη ζημία), ο όμιλος Alitalia στις 12 Ιουλίου 2014, σε συμφωνία με τις σχετικές συνδικαλιστικές οργανώσεις
                  14
               , αποφάσισε να υποβάλει στο Υπουργείο Εργασίας αίτηση για CIG (ταμείο για την αντιστάθμιση των μισθών)
                  15
                λόγω εταιρικής κρίσης όσον αφορά 1 635 εργαζομένους. Στη συνέχεια κινήθηκε η διαδικασία «mobilità»
                  16
                για 1 249 εργαζόμενους.
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               19.Η διάρθρωση της παραγωγής του Lazio χαρακτηρίζεται από τη μεγάλη σημασία των υπηρεσιών και το χαμηλό επίπεδο της εκβιομηχάνισης. Οι υπηρεσίες αντιπροσωπεύουν το 85,4 % της προστιθέμενης αξίας σε περιφερειακό επίπεδο, ενώ ο εθνικός μέσος όρος είναι 74,1 %. Ως αποτέλεσμα των σταθερών και υψηλών ροών τουριστών και επισκεπτών στην περιφέρεια αυτή και ειδικότερα στη Ρώμη, οι τομείς που σχετίζονται με τον τουρισμό είναι μεταξύ των πλέον ανεπτυγμένων στο Lazio.
            
            
               20.Η απασχόληση στο Lazio έχει πληγεί από τις συνέπειες της οικονομικής και χρηματοπιστωτικής κρίσης σε μικρότερο βαθμό σε σχέση με την απασχόληση σε εθνικό επίπεδο. Στο Lazio, σύμφωνα με την Eurostat, κατά την περίοδο 2008-2013, η απασχόληση μειώθηκε κατά 1,7 % (η εν λόγω μείωση αντιπροσωπεύει πάνω από 38 000 θέσεις εργασίας που χάθηκαν), ενώ η απασχόληση στην Ιταλία μειώθηκε κατά 4,2 % και σχεδόν κατά ένα εκατομμύριο θέσεις εργασίας.
            
            
               21.Το 2014 ο συνολικός αριθμός των ωρών του CIG που εγκρίθηκαν στο Lazio αυξήθηκε κατά 12,3 % σε σύγκριση με το 2013. Επιπλέον, δεδομένου ότι ο αριθμός των ωρών του CIG που εγκρίθηκαν είναι ήδη σε πολύ υψηλό επίπεδο από το 2011 και μετά, κάθε αύξηση  έχει μεγαλύτερη επίδραση στην αγορά εργασίας από ό, τι δείχνουν τα στοιχεία.
            
            
               22.Επιπλέον, κατά την περίοδο 2008-2013, η απασχόληση στις αερομεταφορές της Ιταλίας μειώθηκε σχεδόν κατά 20 %
                  17
               . Οι απολύσεις του ομίλου Alitalia θα επιδεινώσουν περαιτέρω την ήδη δύσκολη κατάσταση ως προς την απασχόληση.
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               23.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 184. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
         
         
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        129
                     
                  
                  
                     
                        (70,1 %)
                     
                  
               
                     
                  
                  
                     
                        Γυναίκες:
                     
                  
                  
                     
                        55
                     
                  
                  
                     
                        (29,9 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        183
                     
                  
                  
                     
                        (99,5 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        1
                     
                  
                  
                     
                        (0,5 %)
                     
                  
               
                     
                        Ηλικιακή ομάδα:
                     
                  
                  
                     
                        άτομα 15-24 ετών.
                     
                  
                  
                     
                        0
                     
                  
                  
                     
                        (0 %)
                     
                  
               
                     
                  
                  
                     
                        άτομα 25-29 ετών.
                     
                  
                  
                     
                        0
                     
                  
                  
                     
                        (0 %)
                     
                  
               
                     
                  
                  
                     
                        άτομα 30-54 ετών.
                     
                  
                  
                     
                        178
                     
                  
                  
                     
                        (96,79 %)
                     
                  
               
                     
                  
                  
                     
                        άτομα 55-64 ετών.
                     
                  
                  
                     
                        6
                     
                  
                  
                     
                        (3,3 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        0
                     
                  
                  
                     
                        (0 %)
                     
                  
               
               Επιλεξιμότητα των προτεινόμενων δράσεων
            
            
               24.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους περιλαμβάνουν τις εξής δράσεις: 
            
            
               –Επιλογή και αξιολόγηση δεξιοτήτων. Το πρώτο μέτρο παρέχεται στους συμμετέχοντες από τα κέντρα απασχόλησης και περιλαμβάνει ένα προφίλ των εργαζομένων και μια αξιολόγηση δεξιοτήτων μαζί με πληροφορίες για τις διαθέσιμες υπηρεσίες και τους διαπιστευμένους οργανισμούς που παρέχουν τις υπηρεσίες. Ο εργαζόμενος που ενδιαφέρεται να επωφεληθεί από τις υπηρεσίες αυτές επιλέγει τον οργανισμό που επιθυμεί και συνάπτει συμφωνία με το κέντρο απασχόλησης και τον οργανισμό, την επονομαζόμενη «contratto di ricollocazione» (συμφωνία απασχόλησης). Ο εργαζόμενος συμφωνεί να συμμετάσχει ενεργά, ενώ ο φορέας αναλαμβάνει την υποχρέωση να συνοδεύσει ενεργά τον εργαζόμενο προς την νέα απασχόληση.
            
            
               –Ενεργή υποστήριξη για την αναζήτηση εργασίας. Οι διαπιστευμένοι οργανισμοί θα προσφέρουν στους απολυμένους εργαζόμενους ενεργή υποστήριξη για την αναζήτηση εργασίας. Οι εργαζόμενοι θα συνοδεύονται από έναν εκπαιδευτή που θα τους βοηθήσει και θα τους παρέχει καθοδήγηση. Ο εκπαιδευτής θα βοηθήσει τους εργαζομένους να βρουν λύσεις ώστε να μπορέσουν να βρουν ξανά θέση εργασίας. Οι οργανισμοί θα πληρώνονται με βάση τα αποτελέσματα που πετυχαίνουν: 4 000 ευρώ εάν ένας απολυμένος εργαζόμενος βρει μόνιμη εργασία, 2 500 ευρώ αν ένας απολυμένος εργαζόμενος βρει εργασία με σύμβαση δώδεκα ή περισσότερων μηνών, 1 000 ευρώ αν ένας απολυμένος εργαζόμενος βρει εργασία με σύμβαση έξι μηνών τουλάχιστον. Εφόσον δεν είναι δυνατόν να βρεθεί λύση για τον απολυμένο εργαζόμενο, ο οργανισμός θα λάβει ανά συμμετέχοντα ποσό ισοδύναμο με το 20 % του μέσου όρου εισφορών που έλαβε κάθε εργαζόμενος με νέα απασχόληση, για υπηρεσίες καθοδήγησης και υποστήριξης
                  18
               .
            
            
               –Κατάρτιση. Στους συμμετέχοντες θα προσφερθεί επαγγελματική κατάρτιση με στόχο την επανεκπαίδευση ή την αναβάθμιση των δεξιοτήτων των εργαζομένων, κατόπιν αιτήματος των δυνητικών εργοδοτών τους. Η προπαρασκευαστική κατάρτιση σε σχολή μπορεί να συνδυαστεί με επαγγελματική επιτόπου κατάρτιση στις εγκαταστάσεις του δυνητικού εργοδότη. Το μέσο εκτιμώμενο κόστος για την κατάρτιση ανέρχεται σε 4 800 ευρώ. 
            
            
               –Επιστροφή των εξόδων κινητικότητας. Το πραγματικό κόστος που επωμίζονται οι εργαζόμενοι προκειμένου να συμμετάσχουν στην επαγγελματική κατάρτιση στις επιχειρήσεις που βρίσκονται σε απόσταση 80 χλμ. ή και παραπάνω από το σπίτι των συμμετεχόντων θα επιστρέφεται μέχρι 5 000 ευρώ, ύστερα από την υποβολή τιμολογίων, φορολογικών αποδείξεων ή οποιουδήποτε άλλου ισοδύναμου λογιστικού εγγράφου. Οι δαπάνες κινητικότητας περιλαμβάνουν τα έξοδα μετακίνησης, διαβίωσης, διαμονής και εγκατάστασης (έξοδα μετακόμισης, ηλεκτρικό ρεύμα, νερό, φυσικό αέριο, κ.λπ.).
            
            
               –Επίδομα πρόσληψης για τα άτομα άνω των 50 ετών. Η παροχή αυτή ευνοεί τους απολυμένους εργαζομένους διευκολύνοντας την απασχόλησή τους σε συμβάσεις ορισμένου ή αορίστου χρόνου σε επιχείρηση εκτός του ομίλου Alitalia. Για την απασχόλησή τους εκ νέου βάσει συμβάσεων αορίστου χρόνου, η εταιρεία που θα κάνει τις προσλήψεις θα λάβει 7 000 ευρώ ανά εργαζόμενο, ενώ για την απασχόλησή τους βάσει συμβάσεων ορισμένου χρόνου τουλάχιστον 12 μηνών, η εταιρεία που θα κάνει τις προσλήψεις θα λάβει 3 000 ευρώ ανά εργαζόμενο και 1 000 ευρώ για την απασχόληση βάσει συμβάσεων ορισμένου χρόνου τουλάχιστον 6 μηνών. Αν κατά τη διάρκεια της περιόδου ισχύος σύμβασης ορισμένου χρόνου ο εργοδότης την μετατρέψει σε σύμβαση αορίστου χρόνου, το επίδομα πρόσληψης θα πρέπει να συμπληρωθεί μέχρι το ποσό των 7 000 ευρώ. Ωστόσο, σε περίπτωση ανανέωσης των συμβάσεων ορισμένου χρόνου, ο εργοδότης δεν δικαιούται καμία πρόσθετη πριμοδότηση.
            
            
               25.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               26.Η Ιταλία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.
            
            
               Εκτιμώμενος προϋπολογισμός
            
            
               27.Το εκτιμώμενο συνολικό κόστος ανέρχεται σε 2 358 080 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 2 264 080 ευρώ και οι δαπάνες για δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων σε 94 000 ευρώ.
            
            
               28.Η συνολική χρηματοδοτική συνεισφορά που ζητείται από το ΕΤΠ είναι 1 414 848 ευρώ (60 % του συνολικού κόστους).
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα
                        (σε ευρώ)
                     
                  
                  
                     
                        Εκτιμώμενο συνολικό κόστος
                     
                     
                        (σε ευρώ) 
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Επιλογή και αξιολόγηση δεξιοτήτων
                           (Bilancio di competenze)
                     
                  
                  
                     
                        184
                     
                  
                  
                     
                        70
                     
                  
                  
                     
                        12 880
                     
                  
               
                     
                        Ενεργή υποστήριξη για την αναζήτηση εργασίας
                           (Soggetto accreditato)
                     
                  
                  
                     
                        184
                     
                  
                  
                     
                        4 000
                     
                  
                  
                     
                        736 000
                     
                  
               
                     
                        Επιμόρφωση
                        (Formazione on demand) 
                     
                  
                  
                     
                        184
                     
                  
                  
                     
                        4 800
                     
                  
                  
                     
                        883 200
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        1 632 080
                     
                  
               
                     
                  
                  
                     
                  
                  
                     
                        (72,09 %)
                     
                  
               
                     
                        Επιδόματα και κίνητρα (δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ)
                     
                  
               
                     
                        Επιστροφή των εξόδων κινητικότητας
                           (Bonus di mobilità per la formazione) 
                     
                  
                  
                     
                        90
                     
                  
                  
                     
                        5 000
                     
                  
                  
                     
                        450 000
                     
                  
               
                     
                        Επίδομα πρόσληψης για τα άτομα άνω των 50 ετών.
                        (Bonus assunzione over 50)
                     
                  
                  
                     
                        26
                     
                  
                  
                     
                        7 000
                     
                  
                  
                     
                        182 000
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        632 000
                     
                  
               
                     
                  
                  
                     
                  
                  
                     
                        (27,91 %)
                     
                  
               
               
            
                     
                        Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προετοιμασία
                     
                  
                  
                     
                        –
                     
                  
                  
                     
                        8 500
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        35 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        8 500
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        42 000
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        94 000
                     
                  
               
                     
                  
                  
                     
                  
                  
                     
                        (3,99 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        2 358 080
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        1 414 848
                     
                  
               
               29.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών.
            
            
               Περίοδος επιλεξιμότητας των δαπανών
            
            
               30.Η Ιταλία άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Απριλίου 2015. Επομένως, οι δαπάνες σχετικά με τις δράσεις που αναφέρονται στο σημείο 24 είναι επιλέξιμες για χρηματοδοτική συνεισφορά από το ΕΤΠ από την 1η Απριλίου 2014 έως την 1η Απριλίου 2017.
            
            
               31.Η Ιταλία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 30 Ιανουαρίου 2015. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 30 Ιανουαρίου 2015 έως την 1η Οκτωβρίου 2017. 
            
         
         
            
               Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία
            
            
               32.Η πηγή της εθνικής προχρηματοδότησης ή συγχρηματοδότησης είναι το Ταμείο για ενεργητικές πολιτικές, που αναφέρεται στην παράγραφο 215 του άρθρου 1 του νόμου αριθ. 147/2013
                  19
               .
            
            
               33.Η Ιταλία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές
            
            
               34.Η Ιταλία έχει κληθεί να γνωμοδοτήσει και/ή να ενημερώσει σχετικά με τη συντονισμένη δέσμη εξατομικευμένων υπηρεσιών, τους κοινωνικούς εταίρους, τους διαπιστευμένους οργανισμούς που παρέχουν υποστήριξη για την αναζήτηση εργασίας και τους εργαζομένους. Η συνάντηση με τις συνδικαλιστικές οργανώσεις πραγματοποιήθηκε στις 4 Μαρτίου 2015 και με τις ενώσεις εργοδοτών στις 6 Μαρτίου 2015. Οι διαπιστευμένοι οργανισμοί ενημερώθηκαν στις 23 Φεβρουαρίου 2015, ενώ η δέσμη εξατομικευμένων υπηρεσιών υπέρ των πρώην εργαζομένων της Alitalia παρουσιάστηκε στους δικαιούχους στις 31 Μαρτίου 2015. Για την περαιτέρω ενίσχυση και διευκόλυνση της ανταλλαγής πληροφοριών και διευκρινίσεων σχετικά με την υπόθεση, διατέθηκε ειδική διεύθυνση ηλεκτρονικού ταχυδρομείου (alitalia2014@regione.lazio.it) για τους δικαιούχους και τους κοινωνικούς εταίρους.
            
            
               Συστήματα διαχείρισης και ελέγχου
            
            
               35.Η αίτηση περιέχει λεπτομερή περιγραφή του συστήματος διαχείρισης και ελέγχου, το οποίο προσδιορίζει τις ευθύνες των εμπλεκόμενων φορέων. Η Ιταλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζεται το Ministero del lavoro e delle politiche sociali - Direzione generale per le politiche attive, i servizi per il lavoro e la formazione (MLPS — DG PASLF) ως εξής: το MLPS — DG PASLF — Divisione III θα ενεργεί ως διαχειριστική αρχή, το MLPS — DG PASLF — Divisione IV ως αρχή πιστοποίησης και το MLPS — Secretariato Generale — Divisione II ως αρχή λογιστικού ελέγχου. Η περιφέρεια Lazio  θα αποτελεί τον ενδιάμεσο φορέα για τη διαχειριστική αρχή.
            
            
               Δεσμεύσεις του οικείου κράτους μέλους
            
            
               36.Η Ιταλία παρείχε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,
            
            
               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,
            
            
               –ότι ο όμιλος Alitalia, η επιχείρηση που προέβη στις απολύσεις και που συνέχισε τις δραστηριότητές της μετά τις απολύσεις λόγω πλεονασμού, συμμορφώθηκε προς τις νόμιμες υποχρεώσεις που διέπουν τις απολύσεις λόγω πλεονασμού και μερίμνησε τα δέοντα για τους εργαζομένους της·
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –ότι οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               37.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  20
               .
            
            
               38.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 1 414 848 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.
            
            
               39.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  21
               .
            
         
         
            
               Συναφείς πράξεις
            
            
               40.Ταυτόχρονα με την υποβολή της εν λόγω πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 1 414 848 ευρώ.
            
            
               41.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση 
                  (αίτηση από την Ιταλία – EGF/2015/004 IT/Alitalia)
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  22
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  23
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής, 
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  24
               .
            
            
               (3)Στις 24 Μαρτίου 2015, η Ιταλία υπέβαλε την αίτηση EGF/2015/004 IT/Alitalia για χρηματοδοτική συνεισφορά από το ΕΤΠ, ύστερα από τις απολύσεις στον όμιλο Alitalia
                  25
                στην Ιταλία. Η αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 414 848 ευρώ σχετικά με την αίτηση που υπέβαλε η Ιταλία.
            
            
               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να ισχύσει από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 414 848 ευρώ σε πιστώσεις ανάληψης υποχρεώσεων και σε πιστώσεις πληρωμών.
            
         
         
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 855.
               
               
                  
                     (2)
                  Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  Alitalia Compagnia Aerea Italiana S.p.A. και Air One S.p.A. (CAI First S.p.A., CAI Second S.p.A. και Alitalia Loyalty).
               
               
                  
                     (4)
                  ΕΕ L 393 της 30.12.2006, σ. 1.
               
               
                  
                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (6)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (7)
                  
                  
                     http://www.icao.int/Newsroom/News%20Doc%202013/COM.43.13.ECON-RESULTS.Final-2.en.pdf
                  
               
               
                  
                     (8)
                  
                  
                     http://www.icao.int/Newsroom/Pages/Strong-Passenger-Results-and-a-Rebound-for-Freight-Traffic-in-2014.aspx
                  
               
               
                  
                     (9)
                  
                  
                     http://www.amadeus.com/web/amadeus/en_US-US/Amadeus-Home/News-and-events/News/041713-300-world-super-routes/1259071352352-Page-AMAD_DetailPpal?assetid=1319526535668&assettype=PressRelease_C
                  
               
               
                  
                     (10)
                  ENAC. Dati di traffico. 
                  
                     www.enac.gov.it
                  
               
               
                  
                     (11)
                  Ομοίως
               
               
                  
                     (12)
                  Eurostat, Απασχόληση κατά φύλο, ομάδα ηλικίας και λεπτομερή οικονομική δραστηριότητα (από 2008, NACE Αναθ. 2 (1 000), 
                  
                     http://ec.europa.eu/eurostat/web/lfs/data/database
                  
                  .
               
               
                  
                     (13)
                  EGF/2013/014 FR Air France (COM(2014) 701 final) και EGF/2015/004 IT Alitalia, η παρούσα αίτηση.
               
               
                  
                     (14)
                  UIL-transporti, UGL transporti, FILT-CGIL, FIT-CISL.
               
               
                  
                     (15)
                  Το Cassa integrazione guadagno (CIG) αποτελεί επίδομα που αποσκοπεί στην εξασφάλιση ορισμένου εισοδήματος για τους εργαζόμενους που αντιμετωπίζουν εμπόδια στην άσκηση των καθηκόντων τους. Το CIG ενεργοποιείται σε περίπτωση μείωσης ή διακοπής της παραγωγής λόγω αναδιάρθρωσης της επιχείρησης, αναδιοργάνωσης της επιχείρησης, εταιρικής κρίσης και διαδικασιών πτώχευσης που έχουν σοβαρές συνέπειες για την αγορά εργασίας σε τοπικό επίπεδο. Το CIG είναι ένα εργαλείο που βοηθά τους εργαζομένους που απολύονται επειδή επιτρέπει στις επιχειρήσεις να αποφύγουν το κόστος της εργασίας που δεν χρειάζονται προσωρινά, εν αναμονή της επανέναρξης της κανονικής παραγωγής. Ωστόσο το CIG είναι συχνά το πρελούδιο του mobilità. 
               
               
                  
                     (16)
                  Το Mobilità είναι ένα κοινωνικό δίχτυ ασφαλείας που προβλέπεται από το νόμο για να μετριάσει τις συνέπειες από τις απολύσεις. Μέσω της διαδικασίας mobilità οι απολυμένοι εργαζόμενοι διαθέτουν χρηματοδοτική στήριξη και μηχανισμούς που θα διευκολύνουν την απασχόλησή τους. 
               
               
                  
                     (17)
                  Eurostat, Απασχόληση κατά φύλο, ομάδα ηλικίας και λεπτομερή οικονομική δραστηριότητα  
                  
                     http://ec.europa.eu/eurostat/web/lfs/data/database
                  
                  .
               
               
                  
                     (18)
                  Για την κατάρτιση του προϋπολογισμού, το κράτος μέλος που υπέβαλε την αίτηση υπολόγισε σε 3 000 ευρώ το μέσο όρο επιστροφής ανά εργαζόμενο που επανεντάσσεται στην αγορά εργασίας και σε 600 ευρώ την επιστροφή για τους εργαζομένους για τους οποίους δεν ήταν δυνατόν να βρεθεί λύση.
               
               
                  
                     (19)
                  
                  
                     http://www.gazzettaufficiale.it/eli/id/2013/12/27/13G00191/sg
                  
               
               
                  
                     (20)
                  ΕΕ L 347 της 20.12.2013, σ. 884.
               
               
                  
                     (21)
                  ΕΕ C 373 της 20.12.2013, σ. 1.
               
               
                  
                     (22)
                  ΕΕ L 347 της 20.12.2013, σ. 855.
               
               
                  
                     (23)
                  ΕΕ C 373 της 20.12.2013, σ. 1.
               
               
                  
                     (24)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (25)
                  Alitalia Compagnia Aerea Italiana S.p.A. και Air One S.p.A. (CAI First S.p.A., CAI Second S.p.A. και Alitalia Loyalty).